Sufixo -esa

Lo **sufixo -esa** deriva de lo sufixo griego atono -ισσα  , *-issa*, que fue adaptau en latín tardano en a forma *-issa* como tonico por tener dos consonants seguidas dimpués de la penultima vocal. En la suya evolución ta las luengas romances occidentals cambió la *i* por *e* d'acuerdo con la evolución vocalica en lo sistema vocalico de lo latín vulgar, y se presenta en aragonés como *-esa*. La forma orichinal de lo sufixo en latín *[[sufixo -isa|-ISA]]* se troba en cultismos: *[[profeta|profetisa]]*, *[[poeta|poetesa]]*, *[[pitonisa]]*.

No s'ha de confundir lo sufixo *-esa* de dignidat feminina con la forma femenina de lo sufixo formador de chentilicios *-és* derivau de lo latín *-ENSIS*: *[[aragoneses|aragonesa]]*, *[[leyoneses|leyonesa]]*.

## Eixemplos d'emplego
En aragonés medieval se documenta:
**[[Abat|Abadesa]]*.
**[[Baile (dreito)|Bailesa]]*.
**[[Conte]]sa*.
**[[Dios|Deesa]]* / *[[dios]]esa*.
**[[Duque]]sa*.
**[[Mayestre|Maestresa]]*.
**[[Monarquesa]]*.
**[[Principe|Princesa]]*. Ye un probable galicismo por estar lo feminín de *prince* y no de *princep*.
**[[Sacerdot]]esa*.

Bi ha cierta competencia con lo sufixo *[[sufixo -driz|-driz]]* en las traduccions medievals: *idolatresa* en lo "*[[Libro de los Emperadors]]*" y *idolatriz* en lo "*[[Libro de Marco Polo]]*", *emperadoresa* como galicismo en lo "*[[Libro d'as Marabillas d'o Mundo|Libro de las Marabillas de lo Mundo]]*" y *emperadriz* en cheneral en los textos medievals.

En las parlas altoaragonesas actuals se documenta:
**[[Alcalde]]sa*.
**[[Guardia|Guardiesa]]*.
**[[Mairalesa]]*.
*En la parla de bella val como Chistau lo sufixo *-esa* s'anyade a lo nombre de la casa como denominación aplicada a cadaguna de las mullers d'ixa casa: *Chaimesa*, *Casanovesa*, etcetera.

## Comparanza con atras luengas romances
Una de las luengas romances a on que mes s'emplega este sufixo ye en francés, sobre tot en feminins irregulars de palabras que acaban en *-e* en masculín:
**[[Abat|Abbé]]* > *abbesse*.
**[[Equus asinus|Âne]]* > *ânesse*.
**[[Bonzo|Bonze]]* > *bonzesse*.
**Bougre* > *bougresse*.
**[[Canonche|Chanoine]]* > *chanoinesse*.
**[[Conte|Comte]]* > *comtesse*.
**[[Diablo|Diable]]* > *diablesse*.
**[[Druida|Druide]]* > *druidesse*.
**[[Huespe|Hôte]]* > *hôtesse*.
**Maître* > *maîtresse*.
**[[Ogro|Ogre]]* > *ogresse*.
**[[Papa|Pape]]* > *papesse*.
**[[Mosén|Prêtre]]* > *prêtresse*.
**[[Principe|Prince]]* > *princesse*.
**[[Panthera tigris|Tigre]]* > *tigresse*.
**[[Vizconte|Vicomte]]* > *vicomtesse*.
**[[Poeta|Poète]]* > *poétesse*.
**[[Profeta|Prophète]]* > *prophétesse*.
**[[Cabo|Chef]]* > *cheffesse*.

Mesmo en adchectivos substantivables y chentilicios:
**Drôle* > *drolesse*.
**[[Mulato|Mulâtre]]* > *mulâtresse*.
**[[Raza negra|Nègre]]* > *negresse*.
**[[Pobreza|Pauvre]]* > *pauvresse*.
**[[Salvache|Sauvage]]* > *sauvagesse*.
**[[Suiza|Suisse]]* > *suissesse*.
**[[Traidor|Traître]]* > *traîtresse*.

Bi ha substantivos acabaus en *-eur* que tienen femenins en *-esse* formando secuencias *-eresse* y *-oresse*:
**[[Arrendador|Bailleur]]* > *bailleresse*.
**[[Cazador|Chasseur]]* > *chasseresse* (nomás que en contextos mitolochicos como *[[Diana (diosa romana)|Diane chasseresse]]*).
**[[Defensor|Défendeur]]* > *défenderesse*.
**[[Encantador|Enchanteur]]* > *enchanteresse*.
**[[Pecador|Pêcheur]]* > *pêcheresse*.
**Vengeur* > *vengeresse*.
**[[Doctor|Docteur]]* > *docteresse*.

## Referencias

## Bibliografía
* David A. Pharies: *[[Diccionario Etimológico de Los Sufijos Españoles: Y de Otros Elementos Finales]]* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396. 
* Xavier Tomás Arias: *[[El aragonés del Biello Sobrarbe]]*. Instituto de Estudios Altoaragoneses, 1999.
* *Gramática francesa*: Larousse Editorial, S.A, 2000.
* *Ortografía francesa*: Larousse Editorial, S.A, 1999.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.